CELEX: 32021R2061
Language: ro
Date: 2021-11-11 00:00:00
Title: Regulamentul (UE) 2021/2061 al Consiliului din 11 noiembrie 2021 privind repartizarea posibilităților de pescuit prevăzute de Protocolul de punere în aplicare a Acordului de parteneriat în domeniul pescuitului durabil dintre Uniunea Europeană și Republica Islamică Mauritania (2021-2026)

26.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 421/1
               
            
         REGULAMENTUL (UE) 2021/2061 AL CONSILIULUI
         din 11 noiembrie 2021
         privind repartizarea posibilităților de pescuit prevăzute de Protocolul de punere în aplicare a Acordului de parteneriat în domeniul pescuitului durabil dintre Uniunea Europeană și Republica Islamică Mauritania (2021-2026)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat în domeniul pescuitului dintre Comunitatea Europeană și Republica Islamică Mauritania (denumită în continuare „Mauritania”), aprobat prin Regulamentul (CE) nr. 1801/2006 al Consiliului (1), se aplică cu titlu provizoriu de la 8 august 2008. Protocolul de stabilire a posibilităților de pescuit și a contribuției financiare prevăzute în acordul respectiv, care se aplică cu titlu provizoriu de la aceeași dată, a fost înlocuit de mai multe ori.
                  
               
                     (2)
                  
                  
                     Protocolul în vigoare în prezent expiră la 15 noiembrie 2021.
                  
               
                     (3)
                  
                  
                     La 8 iulie 2019, Consiliul a adoptat o decizie prin care Comisia a fost autorizată să înceapă negocierile cu Mauritania în vederea încheierii unui nou acord de parteneriat în domeniul pescuitului durabil și a unui nou protocol de punere în aplicare a acordului respectiv.
                  
               
                     (4)
                  
                  
                     În perioada septembrie 2019-iulie 2021, au avut loc opt runde de negocieri cu Mauritania. Negocierile au fost finalizate și, la 28 iulie 2021, au fost parafate Acordul de parteneriat în domeniul pescuitului durabil dintre Uniunea Europeană și Republica Islamică Mauritania (denumit în continuare „acordul de parteneriat”) și protocolul de punere în aplicare a acestuia (denumit în continuare „protocolul”).
                  
               
                     (5)
                  
                  
                     În conformitate cu Decizia ST 12392/21 a Consiliului (2), acordul de parteneriat și protocolul au fost semnate la 15 noiembrie 2021.
                  
               
                     (6)
                  
                  
                     Posibilitățile de pescuit prevăzute de protocol ar trebui să fie repartizate între statele membre pentru întreaga durată de aplicare a protocolului.
                  
               
                     (7)
                  
                  
                     Prezentul regulament ar trebui să intre în vigoare cât mai curând posibil, având în vedere importanța economică a activităților de pescuit ale Uniunii în zona de pescuit a Mauritaniei și necesitatea de a se preveni sau de a se reduce pe cât posibil durata de întrerupere a acestor activități, dacă este cazul.
                  
               
                     (8)
                  
                  
                     Protocolul se va aplica cu titlu provizoriu de la data semnării sale, pentru a se asigura continuarea activităților de pescuit de către navele din Uniune. Prin urmare, prezentul regulament ar trebui să se aplice de la aceeași dată,
                  
               ADOPTĂ PREZENTUL REGULAMENT:
         
            Articolul 1
            Posibilitățile de pescuit stabilite prin protocol sunt repartizate între statele membre după cum urmează:
            
                        1.
                     
                     
                        Categoria 1 – Nave de pescuit crustacee cu excepția langustelor și a crabilor:
                        
                                    Spania
                                 
                                 
                                    4 150  tone
                                 
                              
                                    Italia
                                 
                                 
                                    600  tone
                                 
                              
                                    Portugalia
                                 
                                 
                                    250  tone
                                 
                              În cadrul acestei categorii, pot opera simultan în apele Mauritaniei maximum 15 nave.
                     
                  
                        2.
                     
                     
                        Categoria 2 – Traulere (nefrigorifice) și nave cu paragate de fund pentru pescuitul de merluciu senegalez:
                        
                                    Spania
                                 
                                 
                                    6 000  tone
                                 
                              În cadrul acestei categorii, pot opera simultan în apele Mauritaniei maximum 4 nave.
                     
                  
                        3.
                     
                     
                        Categoria 2a – Traulere (frigorifice) pentru pescuitul de merluciu senegalez:
                        Spania:
                        
                                    Merluciu senegalez
                                 
                                 
                                    3 500  tone
                                 
                              
                                    Calmari
                                 
                                 
                                    1 450  tone
                                 
                              
                                    Sepii
                                 
                                 
                                    600  tone
                                 
                              În cadrul acestei categorii, pot opera simultan în apele Mauritaniei cel mult 6 nave.
                     
                  
                        4.
                     
                     
                        Categoria 3 – Nave de pescuit specii demersale altele decât merluciul senegalez, cu alte unelte decât traulul:
                        
                                    Spania
                                 
                                 
                                    3 000  tone
                                 
                              În cadrul acestei categorii, pot opera simultan în apele Mauritaniei maximum 6 nave.
                     
                  
                        5.
                     
                     
                        Categoria 4 – Nave de pescuit ton cu plasă-pungă (14 000 tone – tonaj de referință):
                        
                                    Spania
                                 
                                 
                                    17  licențe anuale
                                 
                              
                                    Franța
                                 
                                 
                                    12  licențe anuale
                                 
                              
                  
                        6.
                     
                     
                        Categoria 5 – Nave de pescuit ton cu lansetă și nave cu paragate plutitoare (7 000 tone – tonaj de referință):
                        
                                    Spania
                                 
                                 
                                    14  licențe anuale
                                 
                              
                                    Franța
                                 
                                 
                                    1  licență anuală
                                 
                              
                  
                        7.
                     
                     
                        Categoria 6 – Traulere frigorifice pentru pescuit pelagic:
                        
                                    Germania
                                 
                                 
                                    13 038,4  tone
                                 
                              
                                    Franța
                                 
                                 
                                    2 714,6  tone
                                 
                              
                                    Letonia
                                 
                                 
                                    55 966,6  tone
                                 
                              
                                    Lituania
                                 
                                 
                                    59 837,6  tone
                                 
                              
                                    Țările de Jos
                                 
                                 
                                    64 976,1  tone
                                 
                              
                                    Polonia
                                 
                                 
                                    27 106,6  tone
                                 
                              
                                    Irlanda
                                 
                                 
                                    8 860,1  tone
                                 
                              Pe durata de valabilitate a protocolului, statele membre dispun de următorul număr de licențe trimestriale:
                        
                                    Germania
                                 
                                 
                                    4 
                                 
                              
                                    Franța
                                 
                                 
                                    2 
                                 
                              
                                    Letonia
                                 
                                 
                                    20 
                                 
                              
                                    Lituania
                                 
                                 
                                    22 
                                 
                              
                                    Țările de Jos
                                 
                                 
                                    16 
                                 
                              
                                    Polonia
                                 
                                 
                                    8 
                                 
                              
                                    Irlanda
                                 
                                 
                                    2 
                                 
                              Statele membre informează Comisia dacă anumite licențe sunt susceptibile de a fi puse la dispoziția altor state membre.
                        În cadrul acestei categorii, pot opera simultan în apele Mauritaniei cel mult 19 nave.
                     
                  
                        8.
                     
                     
                        Categoria 7 – Nave nefrigorifice de pescuit pelagic:
                        
                                    Irlanda
                                 
                                 
                                    15 000  tone
                                 
                              În caz de neutilizare, aceste posibilități de pescuit sunt transferate la categoria 6, conform metodei de alocare prevăzute pentru respectiva categorie.
                        În cadrul acestei categorii, pot opera simultan în apele mauritane cel mult două nave.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Regulamentul se aplică de la 15 noiembrie 2021 (data semnării protocolului).
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 noiembrie 2021.
            
               
                  Pentru Consiliu
               
               
                  Președintele
               
               Z. POČIVALŠEK
            
         
         
            (1)  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).
         
            (2)  Decizia ST 12392/21 a Consiliului din 11 noiembrie 2021 privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului durabil dintre Uniunea Europeană și Republica Islamică Mauritania, precum și a protocolului de punere în aplicare a acestuia (nepublicată încă în Jurnalul Oficial).